# A Szociális Munka napja

### A Wikipédiából, a szabad lexikonból.

1997. szeptember 25-én, a Nógrád Megyei Közgyűlés soros ülésén Demus Iván tanácsnok, a Szociális Bizottság elnöke javaslatot tett a Szociális Munka Napjának megünneplésére, illetve a szociális és gyermekvédelmi ellátás területén dolgozó szakemberek munkájának méltó elismerése céljából egy Új kitüntetés megalapítására. (A díj elnevezése: Salkaházi Sára-díj)

A Szociális Munka Napja azért lett november 12-e, mert a Szociális Munkások Nemzetközi Szervezete 1997. november 12-ére (egy alkalomra) meghirdette a Szociális Akció Nemzetközi Napját, amelynek fő témája a kirekesztés elleni harc volt. A nemzetközi akciónap emlékére, illetve az akciónap tartalma miatt született az a javaslat, hogy ezentúl Magyarországon (legelőször Nógrádban) minden évben november 12-e legyen a Szociális Munka Napja.

Ezt követően megindult a szervező munka, amely azt célozta, hogy a kezdeményezés váljon Országos mozgalommá, váljon elfogadottá a nap. 1997. november 12-ét követően egyre több megyében, városban, intézményben szerveztek ünnepséget. A megyék, városok díjakat alapítottak a legjobbak elismerésére. 1998. november 5-én keltezett levelében Becsó Zsolt, a megyei közgyűlés elnöke kérte az akkor hivatalban lévő illetékes minisztert Harrach Pétert, hogy vállaljon védnökséget a kezdeményezés felett.

1999. április 29-i ülésén Nógrád Megye Közgyűlése – ugyancsak Demus Iván javaslatára – felhívással fordult a megyék és a főváros közgyűlései, valamint a települések önkormányzataihoz november 12-e megünneplésére.

A Szociális Munka Napjának legitimációja 2000. augusztus 30-án következett be, amikor is az országos írott sajtóban megjelent a hír, hogy a „szociális területen dolgozók november 12-én, a szociális munka napján kapják meg az ígért egyszeri bérkiegészítést. Az Országos sajtóban ekkor jelent meg a november 12-i dátum és a szociális munka napja megnevezése.

2000 novemberében Budapest főváros, (az Akácos udvar és a VIII. kerület közös szervezésében) megrendezte az első Szociális Munka Napját, amelyen az illetékes miniszter kitüntetéseket adott át.

A szociális és családügyi miniszter 10/2000. (X.18.) SZCSM. rendeletében, amely a miniszter által adományozható elismerésekről szól, a 2. . (1) bekezdés c.) pontjában olvasható a díjak adományozásának időpontjai között november 12-e, a Szociális Munka Napja. 2001-ben szinte valamennyi megyében szerveztek kisebb-nagyobb „ünnepséget” a Szociális Munka Napján.

Az első országos rendezvényre, amelyet Csehák Judit akkori miniszter támogatott 2002. november 12-én került sor a BM. Duna Palotában. A rendezvény szervezését a Szociális Szakmai Szövetség a szakminisztériummal közösen végzi azóta is, minden évben.

A lap eredeti címe "http://hu.wikipedia.org../../../a/_/s/A_Szoci%C3%A1lis_Munka_napja_d466.html"

Kategória: Ünnepek

##### Views

- Szócikk
- Vitalap
- Aktuális változat

##### Keresés